Maroela Media het vroeër berig Clarissa was op 15 Februarie saam met haar ouers, vierjarige broer en ’n maat op ŉ motorboot op die Hartbeespoortdam toe die boot vermoedelik ’n groot boomstomp onder die water getref het. Die boot se skroef het Clarissa se linkerarm in die water getref en die arm net onder die skouer afgeruk. Sy moes ’n operasie ondergaan waartydens haar arm se senuwees en bloedvate geheg moes word.
Terwyl Clarissa in die rehabilitasiesentrum in Johannesburg aangestrek het, het die gesin ’n fondsinsamelingsinisiatief van stapel gestuur om geld in te samel om vir Clarissa ’n prostetiese arm te kan kry. Besoek Clarissa se Facebook-blad vir meer inligting oor die fondsinsameling.
Pragtige kind, sterkte en seënwense vorentoe aan jou en jou ouers! Jy is ‘n voorbeeld vir so baie ander wat gedurig kla…